CELEX: 32019R0651
Language: lv
Date: 2019-04-24 00:00:00
Title: Komisijas Regula (ES) 2019/651 (2019. gada 24. aprīlis) par atteikumu atļaut pārtikas produktu veselīguma norādi, kura attiecas uz bērnu attīstību un veselību (Dokuments attiecas uz EEZ.)

25.4.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 110/23
               
            
         KOMISIJAS REGULA (ES) 2019/651
         (2019. gada 24. aprīlis)
         par atteikumu atļaut pārtikas produktu veselīguma norādi, kura attiecas uz bērnu attīstību un veselību
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2006. gada 20. decembra Regulu (EK) Nr. 1924/2006 par uzturvērtības un veselīguma norādēm uz pārtikas produktiem (1) un jo īpaši tās 17. panta 3. punktu,
         tā kā:
         
                     (1)
                  
                  
                     Saskaņā ar Regulu (EK) Nr. 1924/2006 veselīguma norādes uz pārtikas produktiem ir aizliegtas, ja vien Komisija tās nav atļāvusi saskaņā ar minēto regulu un tās nav iekļautas atļauto norāžu sarakstā.
                  
               
                     (2)
                  
                  
                     Regulā (EK) Nr. 1924/2006 arī paredzēts, ka pārtikas apritē iesaistītie uzņēmēji veselīguma norāžu atļaujas pieteikumus var iesniegt dalībvalsts kompetentajai iestādei. Dalībvalsts kompetentā iestāde derīgos pieteikumus pārsūta Eiropas Pārtikas nekaitīguma iestādei (EFSA, turpmāk “Iestāde”).
                  
               
                     (3)
                  
                  
                     Pēc pieteikuma saņemšanas Iestāde par to nekavējoties informē pārējās dalībvalstis un Komisiju, kā arī sniedz atzinumu par attiecīgo veselīguma norādi.
                  
               
                     (4)
                  
                  
                     Komisija, ņemot vērā Iestādes sniegto atzinumu, lemj, vai attiecīgās veselīguma norādes atļaut.par atļaujas piešķiršanu veselīguma norādēm.
                  
               
                     (5)
                  
                  
                     Pēc tam, kad “H.J. Heinz Supply Chain Europe B.V.” saskaņā ar Regulas (EK) Nr. 1924/2006 14. panta 1. punkta b) apakšpunktu iesniedza pieteikumu, Iestādei bija jāsniedz atzinums par veselīguma norādi attiecībā uz “Nutrimune®” un imūnaizsardzību pret patogēniem kuņģa un zarnu traktā un augšējos elpceļos (jautājums Nr. EFSA-Q-2016-00008 (2)). Pieteikuma iesniedzējs piedāvāja šādu norādes formulējumu: ““Nutrimune®” veicina imūnsistēmas aizsargspējas mazu bērnu kuņģa un zarnu traktā un augšējos elpceļos”.
                  
               
                     (6)
                  
                  
                     2017. gada 30. janvārī Komisija un dalībvalstis saņēma Iestādes zinātnisko atzinumu, kurā tā uz iesniegto datu pamata secināja, ka nepietiek zinātnisko pierādījumu, lai starp “Nutrimune®” (pasterizēta govs vājpiena, kas fermentēts ar Lactobacillus paracasei CBA L74) patēriņu un imūnaizsardzību pret patogēniem kuņģa un zarnu traktā un augšējos elpceļos konstatētu cēloņsakarību. Veselīguma norāde neatbilst Regulā (EK) Nr. 1924/2006 noteiktajām prasībām, tāpēc tā nebūtu jāatļauj.
                  
               
                     (7)
                  
                  
                     Nosakot šajā regulā paredzētos pasākumus, Komisija ņēma vērā uz Regulas (EK) Nr. 1924/2006 16. panta 6. punkta pamata saņemtās atsauksmes no pieteikuma iesniedzēja.
                  
               
                     (8)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Šīs regulas pielikumā minēto veselīguma norādi neiekļauj Savienības atļauto norāžu sarakstā, kā paredz Regulas (EK) Nr. 1924/2006 14. panta 1. punkts.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 24. aprīlī
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 404, 30.12.2006., 9. lpp.
         
         
            (2)  EFSA Journal 2017;15(1):4679.
      
      
         
            PIELIKUMS
            
               Noraidītā veselīguma norāde
            
            
                        Pieteikums – Regulas (EK) Nr. 1924/2006 attiecīgie noteikumi
                     
                     
                        Uzturviela, viela, pārtikas produkts vai pārtikas produktu kategorija
                     
                     
                        Norāde
                     
                     
                        Atsauce uz EFSA atzinumu
                     
                  
                        14. panta 1. punkta b) apakšpunktā minētā veselīguma norāde, kas attiecas uz bērnu attīstību un veselību
                     
                     
                        “Nutrimune®” (pasterizēts govs vājpiens, kas fermentēts ar Lactobacillus paracasei CBA L74)
                     
                     
                        “Nutrimune®” veicina imūnaizsardzību mazu bērnu kuņģa un zarnu traktā un augšējos elpceļos
                     
                     
                        Q-2016-00008